Държавен вестник, бр. 80, 2015 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  80
НАРОДНО СЪБРАНИЕ
УКАЗ № 198
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за убежището и бежанците, приет от ХLІІI 
Народно събрание на 2 октомври 2015 г.
Издаден в София на 14 октомври 2015 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Христо Иванов
ЗАКОН
за изменение и допълнение на Закона за 
убежището и бежанците (обн., ДВ, бр. 54 от 
2002 г.; изм., бр. 31 от 2005 г., бр. 30 от 2006 г., 
бр. 52 и 109 от 2007 г., бр. 82 от 2009 г., бр. 39 от 
2011 г., бр. 15 и 66 от 2013 г. и бр. 98 от 2014 г.)
§ 1. В чл. 1 се правят следните изменения:
1. В ал. 1 думата „особена“ се заличава.
2. Алинея 2 се изменя така: 
„(2) Закрилата, която Република България 
предоставя на чужденци, включва убежище, 
международна закрила и временна закрила.“
§ 2. Създава се чл. 1а:
„Чл. 1a. (1) Република България предоставя 
по реда на този закон международна закрила 
и временна закрила. 
(2) Международна закрила се предоставя по 
силата на Конвенцията за статута на бежан­
ците, съставена в Женева на 28 юли 1951 г., и 
Протокола за статута на бежанците от 1967 г., 
ратифицирани със закон (обн., ДВ, бр. 36 от 
1992 г.; доп., бр. 30 от 1993 г.) (ДВ, бр. 88 от 
1993 г.), на международни актове по защита 
правата на човека и на този закон и включва 
статут на бежанец и хуманитарен статут.
(3) Временна закрила се предоставя в 
случай на масово навлизане на чужденци, 
които са принудени да напуснат държавата 
си по произход, поради въоръжен конфликт, 
гражданска война, чужда агресия, нарушаване 
на човешките права или насилие в големи 
размери на територията на съответната дър­
жава или в отделен район от нея и които не 
могат по тези причини да се завърнат там.“
§ 3. Член 2 се изменя така:
„Чл. 2. (1) Президентът на Република Бъл­
гария предоставя убежище в съответствие с 
определените му правомощия в случаите по 
чл. 27, ал. 2 от Конституцията, както и когато 
държавните интереси или особени обстоятел­
ства налагат това.
(2) Министерският съвет предоставя вре­
менна закрила по чл. 1а, ал. 3, въведена с 
решение на Съвета на Европейския съюз. 
Срокът на временната закрила се определя с 
решението на Съвета на Европейския съюз.
(3) Председателят на Държавната агенция 
за бежанците предоставя международна за­
крила.“
§ 4. В чл. 3, ал. 2 думите „статут на бе­
жанец, хуманитарен статут“ се заменят с „на 
международна закрила“.
§ 5. В чл. 4 се правят следните изменения:
1. В ал. 3 думите „и/или убеждение“ се 
заличават.
2. В ал. 4 думите „търсещ или“ се заличават.
§ 6. В чл. 6 се правят следните изменения 
и допълнения:
1. В ал. 1, изречение второ думите „ста­
тут на бежанец или хуманитарен статут“ се 
заменят с „международна закрила“, а думите 
„такъв статут“ се заменят с „такава закрила“.
2. Създава се ал. 3:
„(3) Длъжностните лица в центровете за 
настаняване и тези, провеждащи производство 
по този закон с чужденци, търсещи междуна­
родна закрила, особено с чужденци от уязвима 
група, получават подходящо обучение относно 
потребностите на тези лица.“
§ 7. Член 6а се изменя така:
„Чл. 6а. При прилагането на закона пър­
востепенно значение има най-добрият интерес 
на детето. Преценката на най-добрия интерес 
на детето се извършва в съответствие с раз­
поредбите на Закона за закрила на детето.“
§ 8. В наименованието на глава втора 
думата „особена“ се заличава.
§ 9. Член 7 се отменя.
§ 10. Член 8 се изменя така:
„Чл. 8. (1) Статут на бежанец в Република 
България се предоставя на чужденец, който 
поради основателни опасения от преследване, 
основани на раса, религия, националност, 
политическо мнение или принадлежност 
към определена социална група, се намира 
извън държавата си по произход и поради 
тези причини не може или не желае да се 
ползва от закрилата на тази държава или да 
се завърне в нея.
(2) За предоставянето на статут по ал. 1 
е без значение обстоятелството дали чужде­
нецът принадлежи към тези раса, религия, 
националност, социална група, или изразява 
политическо мнение, които са в основата на 
преследването. Достатъчно е органът или 
ОФИЦИАЛЕН РАЗДЕЛ